ตลาดหุ้นเอเชียรีบาวด์! รับข่าวประธานเฟดนิวยอร์ก “จอห์น วิลเลียมส์” เห็นชอบลดดอกเบี้ย
ตลาดหุ้นเอเชียรีบาวด์! รับข่าวประธานเฟดนิวยอร์ก “จอห์น วิลเลียมส์” เห็นชอบลดดอกเบี้ย
ตลาดหุ้นเอเชียรีบาวด์! รับข่าวประธานเฟดนิวยอร์ก “จอห์น วิลเลียมส์” เห็นชอบลดดอกเบี้ย
19 ก.ค. 2562

ตลาดหุ้นเอเชียปรับตัวขึ้นในเช้าวันนี้ หลังจากที่นายจอห์น วิลเลียมส์ ประธานธนาคารกลางสหรัฐ (เฟด) สาขานิวยอร์ก ได้ออกมาสนับสนุนให้เฟดปรับลดอัตราดอกเบี้ย ในช่วงเวลาที่เศรษฐกิจกำลังชะลอตัวและสร้างความกังวลให้กับหลายภาคส่วนในระบบเศรษฐกิจ
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,146.50 จุด เพิ่มขึ้น 100.26 จุด, +0.48%
ดัชนี SSE Composite ตลาดหุ้นจีนเปิดวันนี้ที่ 2,909.68 จุด เพิ่มขึ้น 8.50 จุด, +0.29%
ดัชนี HSI ตลาดหุ้นฮ่องกงเปิดวันนี้ที่ 28,585.15 จุด เพิ่มขึ้น 123.49 จุด, +0.43%
ดัชนี TAIEX ตลาดหุ้นไต้หวันเปิดวันนี้ที่ 10,861.99 จุด เพิ่มขึ้น 62.71 จุด, +0.58%
ดัชนี KOSPI ตลาดหุ้นเกาหลีใต้เปิดวันนี้ที่ 2,080.21 จุด เพิ่มขึ้น 13.66 จุด, +0.66%
ดัชนี FTSE STI ตลาดหุ้นสิงคโปร์เปิดวันนี้ที่ 3,368.39 จุด เพิ่มขึ้น 7.34 จุด, +0.22%
ดัชนี FBMKLCI ตลาดหุ้นมาเลเซียเปิดวันนี้ที่ 1,649.55 จุด เพิ่มขึ้น 0.62 จุด, +0.04%
ด้าน นายวิลเลียมส์ ซึ่งเป็นหนึ่งในกรรมการเฟดที่มีสิทธิ์ออกเสียงในการลงมติการประชุมนโยบายการเงิน ได้กล่าวสุนทรพจน์ในการประชุมประจำปีของ Central Bank Research Association ซึ่งจัดขึ้นเมื่อวานนี้ โดยระบุว่า การใช้มาตรการป้องกันเอาไว้ก่อนที่จะเกิดหายนะนั้น ถือเป็นแนวทางที่ดีกว่า และเมื่อพิจารณาจากภาวะเศรษฐกิจที่ชะลอตัวและเงินเฟ้อที่อยู่ในระดับต่ำขณะนี้ สิ่งที่ควรทำก็คือ รีบดำเนินการอย่างรวดเร็ว และเดินหน้าปรับลดอัตราดอกเบี้ยให้ยาวนานขึ้น
ทั้งนี้ การแสดงความเห็นของนายวิลเลียมส์เกิดขึ้นในขณะที่ตลาดการเงินคาดการณ์ว่า เฟดจะปรับลดอัตราดอกเบี้ยในการประชุมวันที่ 30-31 ก.ค.นี้ โดย FedWatch ซึ่งเป็นเครื่องมือวิเคราะห์ภาวะการซื้อขายสัญญาฟิวเจอร์อัตราดอกเบี้ยสหรัฐของ CME Group บ่งชี้ว่า นักลงทุนคาดการณ์ว่า มีโอกาส 65.1% ที่เฟดจะปรับลดอัตราดอกเบี้ย 0.25% สู่ระดับ 2.00-2.25% จากปัจจุบันที่ระดับ 2.25-2.50% และมีโอกาส 34.9% ที่เฟดจะปรับลดอัตราดอกเบี้ย 0.50% สู่ระดับ 1.75-2.00%